AQSh geologik xizmati (USGS) Shimoliy Koreyada Pangiri yadroviy poligoni hududida zilzila emas, balki portlash yuz bergan bo‘lishi mumkinligini ma’lum qildi. "Agar bu haqiqatan portlash bo‘lsa, USGS u qanday turda bo‘lganini, yadroviymi yoki yo‘qmi aniqlashga qodir emas", deb ma’lum qilindi xizmat saytida. Shu bilan birga, Yonhap axborot agentligining ma’lumotlariga ko‘ra, Janubiy Koreya va Yaponiyada Shimoliy Koreyadagi yer osti silkinishlari haqidagi ma’lumotni to‘plash va tahlil qilish bo‘yicha shtablar tuzildi. Janubiy Koreya hukumati xavfsizlik bo‘yicha milliy qo‘mitaning favqulodda yig‘ilishini o‘tkazmoqchi ekanligini ma’lum qilgan.